سوئیس-ین مونت پلرین شهرینده قیبریس پروبلئمی‌نین حلی ایله علاقه‌دار دانیشیق‌لارین ایکینجی مرحله‌سی کئچیریلدی. موذاکیره‌لر روم طرفی‌نین اوزلاشماز موقعی سببیندن نتیجه‌سیز قالدی.
قوزئی قیبریس تورک جمهوریتی پرزیدنتی‌نین سوزچوسو باریش بورجو دانیشیق‌لاردان سونرا وئردیگی آچیقلامادا پروسسین روم طرفی‌نین اوزلاشمار یاناشماسی و باسقی نوماییش ائتدیرمه‌سی نتیجه‌سینده باشاریسیزلیغا اوغرادیغینی سؤیله‌دی.
تورک طرفی اولا‌راق موذاکیره‌لرده ایلک گون‌دن اعتباراً خوش نیتله حل یول‌لاری تاپماغا چالیشدیق‌لارینی قئید ائدن باریش بورجو:"ماکسیمالیست بیر موقع گؤردوک. بو شکیلده دانیشیق‌لار آپاریلماز" دئدی.
بیرلشمیش میللت‌لر تشکیلاتی ده یازی‌لی آچیقلاما ایله مونت پلرین پروسئسی‌نین باشارییا چاتمادیغینی بیلدیردی.
آچیقلامادا هر ایکی لیدئرین بوتون سعی‌لرینه باخمایا‌راق، پروسئسی سونراکی مرحله‌یه کئچیره‌جک تورپاق معیارلاری موضوعسوندا ایرلیلییش اولمادیغی اوچون موذاکیره‌لرین نتیجه‌سیز قالدیغی ایفاده ائدیلیر.
